Enl nom de Dieu qu'es subiranz 
Paire, Fillz, Esperitz Sanz 
e guidonz de totz pecadors, 
fauc mon Acort pels amadors 
ques amon saber ab drechura, 
qals es aicella parladura 
ques ha en chanz maior plajensa 
e mai avinen s'ajensa. 
E si enten molt estendre 
mon dit, nuls ab drech reprehendre 
me·n deu hom, quar en pauc escrich 
no podon ges caber gran dich, 
e breus ditz confuzios 
concreia mantas sazos.

Mas si eu claramen dezir 
e mai mas paraulas dir, 
obs es que mos ditz s'espanda 
per drech' e per longa landa; 
e s'afanz feiramenz m'estreign 
vigors mon coratge enpeign, 
car sai que ses gran afan 
hom no pot far obra prezan. 
Eu voil que cascus q'a pretz rics 
l'entende, no avols ni trics. 
Don ieu, Teramaignis de Piza, 
comenz en aquesta guiza. 